Papež Nikolaj je 1450 razglasil kot jubilejno, tj. sveto leto; takrat je v posamezne evropske dežele poslal svoje odposlance, ki naj bi ljudstvo pripravili na praznovanje svetega leta in obenem spodbujali prenovo Cerkve, ki jo je začrtal Florentinski koncil. Opolnomočenci so osebno vodili ali dali pobude za številne pokrajinske sinode. Pod vodstvom oglejskega vikarja škofa Martina je tudi v Ljubljani 1448 zasedala obnovitvena sinoda, ki je izdala vrsto odlokov o življenju in delova¬nju duhovščine ter o zakramentalnem življenju laikov.